Jackie Selebi oorledeJackie Selebi, voormalige polisiekommissaris, is Vrydagoggend in die ouderdom van 64 oorlede. “Die departement van korrektiewe dienste het dit aan ons bevestig,” het Zizi Kodwa, woordvoerder van die ANC, gesê. Eyewitness News berig dat Schabir Shaik, Selebi se vriend, ook vanoggend die nuus meegedeel is. “Ek verneem hy was die afgelope twee en ŉ half weke in ŉ geïnduseerde koma . Ek verneem hy is êrens tussen laat gisteraand en vroeg vanoggend oorlede,” het Shaik gesê. “Hy was ŉ goeie man. Ek het goeie herinneringe van toe ek saam met hom by Shell House gewerk het in die vroeë 90’s. Ek onthou hom as ŉ goeie comrade.” Selebi is in 2010 skuldig bevind aan korrupsie en is tot 15 jaar tronkstraf gevonnis. Hy het in Desember 2011 by sy huis inmekaargesak nadat sy finale appèl misluk het. Selebi is in 2012 op mediese parool vrygelaat nadat hy volgens berigte met nierversaking, hoë bloeddruk en diabetes gediagnoseer is.